Príloha č. 5

VLÁDA SLOVENSKEJ REPUBLIKY



UZNESENIE VLÁDY SLOVENSKEJ REPUBLIKY

**č. 242**

z 22. mája 2013

**k návrhu účasti delegácie Slovenskej republiky na 102. zasadnutí Generálnej konferencie Medzinárodnej organizácie práce v Ženeve**

**od 5. do 20. júna 2013**

|  |  |
| --- | --- |
| Číslo materiálu: | 13630/2013 |
| Predkladateľ: | minister práce, sociálnych vecí a rodiny |

**Vláda**

**A.          súhlasí**

A.1.               s účasťou delegácie Slovenskej republiky na 102. zasadnutí Generálnej konferencie Medzinárodnej organizácie práce v Ženeve od 5. do 20. júna 2013 (ďalej len „konferencia“) v trojstrannom zložení (ďalej len „delegácia“),

A.2.               s návrhom zloženia delegácie za vládu a s postupom delegácie na konferencii,

A.3.               s návrhom stanoviska vlády SR k programu a navrhovaným záverom konferencie,

A.4.               s účasťou ministra práce, sociálnych vecí a rodiny na konferencii;

**B.           vymenúva**

B.1.               delegáciu za vládu SR v zložení 2 delegáti a 3 poradcovia v zložení

                            Branislav Ondruš
                            štátny tajomník Ministerstva práce, sociálnych vecí a rodiny SR
                            delegát

 Fedor Rosocha
 veľvyslanec Stálej misie SR pri OSN a ostatných medzinárodných

 organizáciách v Ženeve
 delegát

 Jozef Toman
 riaditeľ odboru pracovných vzťahov, štátnozamestnaneckých vzťahov

 a verejnej služby Ministerstva práce, sociálnych vecí a rodiny SR
 poradca

Lukáš Berinec
hlavný štátny radca odboru medzinárodných vzťahov a európskych záležitostí Ministerstva práce, sociálnych vecí a rodiny SR
poradca

Martin Kabáč

zástupca Stálej misie SR pri OSN a ostatných medzinárodných organizáciách v Ženeve, ktorý má vo svojej pracovnej náplni aj problematiku Medzinárodnej organizácie práce

 poradca,

B.2.               časť delegácie za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR vo formáte 1 delegát + 3 poradcovia v zložení

                            Daniel Hrdina

                            expert na zahraničné vzťahy, Asociácia zamestnávateľských zväzov a

 združení SR
                            delegát

                            Peter Molnár
                            výkonný sekretár, Republiková únia zamestnávateľov
                            poradca

                            Vladimír Očenáš
                            expert na zahraničné vzťahy, Asociácia zamestnávateľských zväzov a

 združení
                            poradca

                            Andrej Beňo
                            expert na právo a legislatívu, Republiková únia zamestnávateľov
                            poradca,

B.3.               časť delegácie za zamestnancov na základe nominácie členov delegácie za Konfederáciu odborových zväzov SR vo formáte 1 delegát + 3 poradcovia v zložení

                            Slavomír Manga
                            viceprezident Konfederácie odborových zväzov SR
                            delegát

                            Erik Macák
                            poradca pre medzinárodné otázky Konfederácie odborových zväzov SR
                            poradca

                            Monika Benedeková
                            expertka odborového zväzu KOVO
                            poradkyňa

                            Zdenka Dvoranová
                            expertka Konfederácie odborových zväzov SR
                            poradkyňa;

**C.          ukladá**

**členom vládnej delegácie**

C.1.               zabezpečiť, aby schválený postup delegácie a schválené stanovisko vlády k programu a záverom konferencie slúžili ako záväzná inštrukcia,

**ministrovi práce, sociálnych vecí a rodiny**

C.2.               vystaviť a zaslať poverovacie listiny členov delegácie na konferenciu

                                                 *ihneď*

C.3.               predložiť na rokovanie vlády Informáciu o priebehu a výsledkoch konferencie

                                                 *do 29. novembra 2013*

**D.          berie na vedomie, že**

D.1.               náklady – cestovné výdavky a výdavky spojené s pobytom na konferencii delegácie sa uhradia čiastočne z rozpočtu kapitoly Ministerstva práce, sociálnych vecí a rodiny SR pre aparát ministerstva a čiastočne z národného projektu Centrum sociálneho dialógu ako oprávnené výdavky, v rámci Operačného programu Zamestnanosť a sociálna inklúzia.

**Vykoná:** minister práce, sociálnych vecí a rodiny

**Na vedomie:**prezident Konfederácie odborových zväzov SR

prezident Republikovej únie zamestnávateľov

prezident Asociácie zamestnávateľských zväzov a združení SR

*Uznesenie vlády SR číslo 242/2013                            strana 3*